***OBEC NOVÁ DEDINA***

v súlade s ustanovením § 6 ods. 1 zákona NR SR č. 552/2003 Z. z. o výkone práce vo verejnom záujme v znení neskorších predpisov vyhlasuje výberové konanie na obsadenie pracovného miesta na Obecnom úrade v Novej Dedine na pozíciu:

***SAMOSTATNÝ ODBORNÝ REFERENT VEREJNEJ SPRÁVY***

**Charakteristika pracovného miesta:** samostatné a komplexné zabezpečenie evidencie daní a poplatkov v súlade so zákonom, odpadové hospodárstvo, odborné špecializované práce vo vymedzenej oblasti verejnej správy, administratívne práce .

**Rozsah pracovného úväzku:** plný úväzok

**Kvalifikačné predpoklady:** minimálne stredoškolské vzdelanie s maturitou

**Kritériá a požiadavky:**

* znalosť legislatívy verejnej správy a samosprávy
* ovládanie štátneho jazyka
* ovládanie PC – programy: Word, Excel, MS Outlook, Internet – úroveň pokročilý

výhodou je :

* znalosť programu SMOS
* prax vo verejnej správe

**Osobnostné predpoklady:**

Od referenta OcÚ sa vyžaduje priateľský prístup a ochota vždy pomôcť občanovi – nakoľko sa jedná o prácu vo verejnom záujme. Spoľahlivosť, zodpovednosť a lojálnosť sú charakteristiky, ktoré sú taktiež potrebné.

**Zoznam požadovaných dokladov:**

1. žiadosť o zaradenie do výberového konania
2. štruktúrovaný životopis
3. úradne overená kópia dokladu o najvyššom dosiahnutom vzdelaní
4. písomný súhlas uchádzača so spracovaním svojich osobných údajov pre potreby výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.

**Dátum a miesto podania žiadosti o zaradenie do výberového konania:**

Prihlášku s požadovanými dokladmi je potrebné zaslať poštou na adresu: Obec Nová Dedina 125, PSČ 935 25, mailom: [podatelna@novadedina.sk](mailto:podatelna@novadedina.sk) , alebo osobne do podateľne Obecného úradu v Novej Dedine najneskôr do 16.06.2022 do 12.00 hod.

Prihlášky s požadovanými dokladmi musia byť doručené v zalepenej obálke s uvedením adresy odosielateľa a vyznačením „Výberové konanie - SOR VS – neotvárať“. Rozhodným dátumom je dátum pečiatky pošty, alebo deň osobného doručenia.

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Prihlášky zaslané po termíne sa do konania nezaradia.

Termín a miesto výberového konania budú uchádzačom oznámené písomne najmenej 7 dní pred jeho konaním.

Obec si vyhradzuje právo nevybrať si žiadneho z uchádzačov.

Dátum možného nástupu: dohodou

V Novej Dedine, dňa 2.6.2022. Mgr. Pavol Novák

starosta obce